Катардан Қазақстанға гуманитарлық жүк жеткізілді
"Катардан Қазақстанға гуманитарлық жүк жеткізілді" | "https://abai.kz/post/113132"
TITLE: Катардан Қазақстанға гуманитарлық жүк жеткізілді
URL: https://abai.kz/post/113132
META: "Катардан Қазақстанға гуманитарлық жүк жеткізілді" | "https://abai.kz/post/113132"
DATE: 22.05.2020
AUTHOR(s): Abai.kz
TOTAL WORDS: 101
TEXT: 21-мамыр күні «Qatar Airways» әуекомпаниясының арнайы рейсімен Дохадан Нұр-Сұлтанға жалпы салмағы 8.5 тонна құрайтын гуманитарлық жүк жеткізілді,- деп хабарлайды ҚР Сыртқы істер министрлігі. Оның ішінде жеке қорғану құралдары бар - жоғары сапалы N95 респираторлы медициналық маска, арнайы киім, қолғап, көзілдірік, халат және өзге де медициналық құралдар. Көмек Қатар Әмірі шейх Тамим бен Хамад Әл Танидің тапсырмасы бойынша ұйымдастырылды. Қазақстанның Сыртқы істер министрлігі Қатар тарапына гуманитарлық көмек үшін алғысын білдіреді. Қатардың бұл игі әрекеті екі мемлекет арасындағы дәстүрлі достық қарым-қатынастың, сондай-ақ пандемияға қарсы іс-қимыл жөніндегі халықаралық күш-жігердегі ынтымақтастықтың көрінісі. Гуманитарлық жүк медициналық мекемелер арасында одан әрі тарату үшін «СҚ-Фармация» ЖШС-на табысталады. Abai.kz
